ไฟแนนซ์ทูเดย์
โดย...ช.ชดา
29 ต.ค. 2565

โดย...ช.ชดา 
ไม่รู้ว่า ปลัดคลังสมชัย สัจจพงษ์ จะตกใจหรือเปล่าที่ไปงานคลังสัญจรแก้ไขหนี้นอกระบบที่ จ.ขอนแก่น เจอชาวบ้านบุกเข้ามาก้มลงกราบถึงตัว ขอให้จัดการมาเฟียเจ้าหนี้ให้ที เพราะเดือดร้อนเหลือเกิน
แผนปฏิรูประบบสวัสดิการข้าราชการและครอบครัว โดนถล่มจากฝ่ายที่ไม่เห็นด้วย โยนเผือกร้อนกลับไปให้คลังว่าปัญหามาจากการไร้ประสิทธิภาพของกรมบัญชีกลาง จะเสียเงิน 7 หมื่นล้านค่าเบี้ยประกันให้กับบริษัทประกันชีวิตก็ไปคิดให้ดีเสียก่อน เรื่องนี้ไม่รู้ว่า อภิศักดิ์ตันติวรวงศ์ รมว.คลัง จะสั่งถอยหรือเดินหน้าต่อ ขอบอกว่างานนี้ไม่หมู
ขอแสดงความเสียใจกับ “ดร.ก้อย” สุทธาภา อมรวิวัฒน์ รองกรรมการผู้จัดการ ธนาคารไทยพาณิชย์ ที่สูญเสียคุณพ่อ พล.ต.อ.สวัสดิ์ อมรวิวัฒน์ อดีตอธิบดีกรมตำรวจ กำหนดการรับพระราชทานน้ำหลวงอาบศพในวันที่ 12 ธ.ค.นี้ ส่วนงานสวดพระอภิธรรมจะเริ่มตั้งแต่ 12-18 ธ.ค.นี้ ที่วัดเทพศิรินทราวาสวรวิหาร